റോഹ്നെർട്ട് പാർക്ക്

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സാൻ ഫ്രാൻസിസ്കോയ്ക്ക് ഏകദേശം 50 മൈൽ (80 കിലോമീറ്റർ) വടക്കായി സ്ഥിതിചെയ്യുന്നതും സൊനോമ കൗണ്ടിയിലുൾപ്പെട്ടതുമായ ഒരു നഗരമാണ് റോഹ്നെർട്ട് പാർക്ക്.  2010 ലെ അമേരിക്കൻ സെൻസസ് പ്രകാരമുള്ള ഈ നഗരത്തിലെ ആകെ ജനസംഖ്യ 40,971 ആയിരുന്നു. ഒരു ആദ്യകാല ആസൂത്രിത നഗരമായ ഇത് ജപ്പാനിലെ ഹാഷിമോട്ടോയുടെ സഹോദരി നഗരമാണ്. കാലിഫോർണിയ സ്റ്റേറ്റ് യൂണിവേഴ്സിറ്റി വ്യൂഹത്തിന്റെ ഭാഗമായ സൊനോമ സ്റ്റേറ്റ് യൂണിവേഴ്സിറ്റി ഈ പട്ടണത്തിനു സമീപത്തായി സ്ഥിതിചെയ്യുന്നു.

 ഭൂമിശാസ്ത്രം 
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾപ്രകാരം ഈ നഗരത്തിന്റെ ആകെ വിസ്തൃതി 7.0 ചതുരശ്ര മൈൽ (18 ചതുരശ്ര കിലോമീറ്റർ) ആണ്. നഗരഭൂമിയുടെ 99.93% കരഭൂമിയും 0.07% ജലം ഉൾപ്പെട്ടതുമാണ്.

 അവലംബം 

വർഗ്ഗം:കാലിഫോർണിയയിലെ നഗരങ്ങൾ